Spre deosebire de ouăle de casă, ouăle pe care le găsim pe rafturile supermarketurilor sunt împărțite pe mai multe categorii în ceea ce privește calitatea lor. De fapt, calitatea ouălor este dată de condițiile în care trăiește găina.
Acestea au mai multe coduri. Codul poate varia în funcție de țară și de sistemele de reglementare. În general, codul poate indica metoda de creștere a găinilor (de exemplu, ouă de la găini crescute în sisteme convenționale, în sistem ecologic sau crescute liber), țara de origine, data de expirare și uneori numărul de lot sau producătorul.
- Cod 0 – găinile au fost crescute în sistem ecologic;
- Cod 1 – găinile au fost crescute în sistem extensiv;
- Cod 2 – găinile au fost crescute la sol;
- Cod 3 – găinile au fost crescute în baterii.
Prima cifră reprezintă metoda de creștere, urmată de codul României. Al treilea cod este al județului și ultimul număr este acordat cronologic exploatațiilor din care provin ouăle și se începe cu 001.
-
De exemplu combinația "0ROAR001" poate fi descifrată astfel:
- 0 - codul pentru metoda de creștere
- RO- codul României;
- AR- codul județului Argeș;
- 001- codul de identificare, potrivit infocons.ro.